Aoba
Aoba ehk Ambae on saar Melaneesias Vanuatus, üks Vanuatu saartest. Pindala 399 ruutkilomeetrit. Saar on mägine ja vulkaaniline, kõrgus kuni 1496 meetrit. Saare moodustab kilpvulkaani Manaro Voui ehk Lombenbeni veepealne osa. Vulkaan hakkas purskama 2005. aastal ja 2017. aastal evakueeriti kõik saare elanikud naabersaartele. Märtsis 2018 hakkas vulkaan taas purskama tuhka, mistõttu võimud kavatsevad saare elanikud püsivalt evakueerida.